Source: http://lege5.ro/Gratuit/gq4deojv/constitutia-din-2003?pid=79199856&d=2003-10-31
Timestamp: 2016-12-08 21:57:10+00:00
Document Index: 14229576

Matched Legal Cases: ['ARTICOLUL 71', 'ARTICOLUL 72', 'ARTICOLUL 73', 'ARTICOLUL 74', 'ARTICOLUL 75', 'articolul 31', 'articolul 40', 'articolul 55', 'articolul 58', 'articolul 73', 'articolul 79', 'articolul 102', 'articolul 105', 'articolul 117', 'articolul 118', 'articolul 120', 'articolul 126', 'articolul 142', 'ARTICOLUL 76', 'ARTICOLUL 77', 'ARTICOLUL 78', 'ARTICOLUL 79', 'ARTICOLUL 80', 'ARTICOLUL 81', 'ARTICOLUL 82', 'ARTICOLUL 83', 'ARTICOLUL 84', 'ARTICOLUL 85', 'ARTICOLUL 86', 'ARTICOLUL 87', 'ARTICOLUL 88', 'ARTICOLUL 89', 'ARTICOLUL 90', 'ARTICOLUL 91']

Constitutia din 2003 - Lege5 Online
În vigoare de la 31.10.2003
Mandatul deputaţilor şi al senatorilor Jurisprudență (3) (1)
Deputaţii şi senatorii intră în exerciţiul mandatului la data întrunirii legale a Camerei din care fac parte, sub condiţia validării alegerii şi a depunerii jurământului. Jurământul se stabileşte prin lege organică. Jurisprudență (1) (2)
Calitatea de deputat sau de senator încetează la data întrunirii legale a Camerelor nou alese sau în caz de demisie, de pierdere a drepturilor electorale, de incompatibilitate ori de deces. Referințe (1), Jurisprudență (1) ARTICOLUL 71
Incompatibilităţi Referințe (1), Jurisprudență (18) (1)
Nimeni nu poate fi, în acelaşi timp, deputat şi senator. Jurisprudență (1) (2)
Calitatea de deputat sau de senator este incompatibilă cu exercitarea oricărei funcţii publice de autoritate, cu excepţia celei de membru al Guvernului. Jurisprudență (8) (3)
Alte incompatibilităţi se stabilesc prin lege organică. Jurisprudență (2) ARTICOLUL 72
Imunitatea parlamentară Jurisprudență (119) (1)
Deputaţii şi senatorii nu pot fi traşi la răspundere juridică pentru voturile sau pentru opiniile politice exprimate în exercitarea mandatului. Jurisprudență (2) (2)
Deputaţii şi senatorii pot fi urmăriţi şi trimişi în judecată penală pentru fapte care nu au legătură cu voturile sau cu opiniile politice exprimate în exercitarea mandatului, dar nu pot fi percheziţionaţi, reţinuţi sau arestaţi fără încuviinţarea Camerei din care fac parte, după ascultarea lor. Urmărirea şi trimiterea în judecată penală se pot face numai de către Parchetul de pe lângă Înalta Curte de Casaţie şi Justiţie. Competenţa de judecată aparţine Înaltei Curţi de Casaţie şi Justiţie. Jurisprudență (4) (3)
În caz de infracţiune flagrantă, deputaţii sau senatorii pot fi reţinuţi şi supuşi percheziţiei. Ministrul justiţiei îl va informa neîntârziat pe preşedintele Camerei asupra reţinerii şi a percheziţiei. În cazul în care Camera sesizată constată că nu există temei pentru reţinere, va dispune imediat revocarea acestei măsuri. Jurisprudență (15) SECŢIUNEA a 3-a
Legiferarea ARTICOLUL 73
Categorii de legi Referințe (1), Jurisprudență (146), Referințe în cărți (1) (1)
Parlamentul adoptă legi constituţionale, legi organice şi legi ordinare. Referințe (1), Jurisprudență (147) (2)
Legile constituţionale sunt cele de revizuire a Constituţiei. (3)
Prin lege organică se reglementează: Jurisprudență (177), Reviste (1) a)
sistemul electoral; organizarea şi funcţionarea Autorităţii Electorale Permanente; Referințe (1), Jurisprudență (5) b)
organizarea, funcţionarea şi finanţarea partidelor politice; Jurisprudență (2) c)
statutul deputaţilor şi al senatorilor, stabilirea indemnizaţiei şi a celorlalte drepturi ale acestora; d)
organizarea şi desfăşurarea referendumului; e)
organizarea Guvernului şi a Consiliului Suprem de Apărare a Ţării; Jurisprudență (39) f)
regimul stării de mobilizare parţială sau totală a forţelor armate şi al stării de război; Jurisprudență (1) g)
regimul stării de asediu şi al stării de urgenţă; h)
infracţiunile, pedepsele şi regimul executării acestora; Referințe (3), Jurisprudență (28), Reviste (1) i)
acordarea amnistiei sau a graţierii colective; Jurisprudență (15) j)
statutul funcţionarilor publici; Referințe (1), Jurisprudență (22) k)
contenciosul administrativ; l)
organizarea şi funcţionarea Consiliului Superior al Magistraturii, a instanţelor judecătoreşti, a Ministerului Public şi a Curţii de Conturi; Referințe (1), Jurisprudență (26) m)
regimul juridic general al proprietăţii şi al moştenirii; Referințe (1) n)
organizarea generală a învăţământului; Jurisprudență (5) o)
organizarea administraţiei publice locale, a teritoriului, precum şi regimul general privind autonomia locală; Referințe (1), Jurisprudență (4) p)
regimul general privind raporturile de muncă, sindicatele, patronatele şi protecţia socială; Jurisprudență (410) r)
statutul minorităţilor naţionale din România; s)
regimul general al cultelor; t)
celelalte domenii pentru care în Constituţie se prevede adoptarea de legi organice. Jurisprudență (2) ARTICOLUL 74
Iniţiativa legislativă Jurisprudență (145) (1)
Iniţiativa legislativă aparţine, după caz, Guvernului, deputaţilor, senatorilor sau unui număr de cel puţin 100.000 de cetăţeni cu drept de vot. Cetăţenii care îşi manifestă dreptul la iniţiativă legislativă trebuie să provină din cel puţin un sfert din judeţele ţării, iar în fiecare din aceste judeţe, respectiv în municipiul Bucureşti, trebuie să fie înregistrate cel puţin 5.000 de semnături în sprijinul acestei iniţiative. Referințe (1), Jurisprudență (1) (2)
Nu pot face obiectul iniţiativei legislative a cetăţenilor problemele fiscale, cele cu caracter internaţional, amnistia şi graţierea. Jurisprudență (6) (3)
Guvernul îşi exercită iniţiativa legislativă prin transmiterea proiectului de lege către Camera competentă să îl adopte, ca primă Cameră sesizată. Jurisprudență (1) (4)
Deputaţii, senatorii şi cetăţenii care exercită dreptul la iniţiativă legislativă pot prezenta propuneri legislative numai în forma cerută pentru proiectele de legi. Referințe (1) (5)
Propunerile legislative se supun dezbaterii mai întâi Camerei competente să le adopte, ca primă Cameră sesizată. ARTICOLUL 75
Sesizarea Camerelor Referințe (1), Jurisprudență (5) (1)
Se supun spre dezbatere şi adoptare Camerei Deputaţilor, ca primă Cameră sesizată, proiectele de legi şi propunerile legislative pentru ratificarea tratatelor sau a altor acorduri internaţionale şi a măsurilor legislative ce rezultă din aplicarea acestor tratate sau acorduri, precum şi proiectele legilor organice prevăzute la articolul 31 alineatul (5), articolul 40 alineatul (3), articolul 55 alineatul (2), articolul 58 alineatul (3), articolul 73 alineatul (3) literele e), k), l), n), o), articolul 79 alineatul (2), articolul 102 alineatul (3), articolul 105 alineatul (2), articolul 117 alineatul (3), articolul 118 alineatele (2) şi (3), articolul 120 alineatul (2), articolul 126 alineatele (4) şi (5) şi articolul 142 alineatul (5). Celelalte proiecte de legi sau propuneri legislative se supun dezbaterii şi adoptării, ca primă Cameră sesizată, Senatului. (2)
Prima Cameră sesizată se pronunţă în termen de 45 de zile. Pentru coduri şi alte legi de complexitate deosebită termenul este de 60 de zile. În cazul depăşirii acestor termene se consideră că proiectele de legi sau propunerile legislative au fost adoptate. (3)
După adoptare sau respingere de către prima Cameră sesizată, proiectul sau propunerea legislativă se trimite celeilalte Camere care va decide definitiv. (4)
În cazul în care prima Cameră sesizată adoptă o prevedere care, potrivit alineatului (1), intră în competenţa sa decizională, prevederea este definitiv adoptată dacă şi cea de-a doua Cameră este de acord. În caz contrar, numai pentru prevederea respectivă, legea se întoarce la prima Cameră sesizată, care va decide definitiv în procedură de urgenţă. Referințe (1) (5)
Dispoziţiile alineatului (4) referitoare la întoarcerea legii se aplică în mod corespunzător şi în cazul în care Camera decizională adoptă o prevedere pentru care competenţa decizională aparţine primei Camere. ARTICOLUL 76
Adoptarea legilor şi a hotărârilor Referințe (1), Jurisprudență (19) (1)
Legile organice şi hotărârile privind regulamentele Camerelor se adoptă cu votul majorităţii membrilor fiecărei Camere. Referințe (1), Jurisprudență (3) (2)
Legile ordinare şi hotărârile se adoptă cu votul majorităţii membrilor prezenţi din fiecare Cameră. Referințe (1), Jurisprudență (2) (3)
La cererea Guvernului sau din proprie iniţiativă, Parlamentul poate adopta proiecte de legi sau propuneri legislative cu procedură de urgenţă, stabilită potrivit regulamentului fiecărei Camere. Jurisprudență (1) ARTICOLUL 77
Promulgarea legii Referințe (1), Jurisprudență (3), Referințe în cărți (1) (1)
Legea se trimite, spre promulgare, Preşedintelui României. Promulgarea legii se face în termen de cel mult 20 de zile de la primire. (2)
Înainte de promulgare, Preşedintele poate cere Parlamentului, o singură dată, reexaminarea legii. (3)
Dacă Preşedintele a cerut reexaminarea legii ori dacă s-a cerut verificarea constituţionalităţii ei, promulgarea legii se face în cel mult 10 zile de la primirea legii adoptate după reexaminare sau de la primirea deciziei Curţii Constituţionale, prin care i s-a confirmat constituţionalitatea. Referințe (1), Jurisprudență (2) ARTICOLUL 78
Intrarea în vigoare a legii Referințe (1), Jurisprudență (152), Reviste (3) Legea se publică în Monitorul Oficial al României şi intră în vigoare la 3 zile de la data publicării sau la o dată ulterioară prevăzută în textul ei. ARTICOLUL 79
Consiliul Legislativ Jurisprudență (15) (1)
Consiliul Legislativ este organ consultativ de specialitate al Parlamentului, care avizează proiectele de acte normative în vederea sistematizării, unificării şi coordonării întregii legislaţii. El ţine evidenţa oficială a legislaţiei României. Jurisprudență (536) (2)
Înfiinţarea, organizarea şi funcţionarea Consiliului Legislativ se stabilesc prin lege organică. CAPITOLUL II
Preşedintele României Jurisprudență (1) ARTICOLUL 80
Rolul Preşedintelui Jurisprudență (1), Referințe în cărți (1) (1)
Preşedintele României reprezintă statul român şi este garantul independenţei naţionale, al unităţii şi al integrităţii teritoriale a ţării. Jurisprudență (1) (2)
Preşedintele României veghează la respectarea Constituţiei şi la buna funcţionare a autorităţilor publice. În acest scop, Preşedintele exercită funcţia de mediere între puterile statului, precum şi între stat şi societate. Jurisprudență (2) ARTICOLUL 81
Alegerea Preşedintelui (1)
Preşedintele României este ales prin vot universal, egal, direct, secret şi liber exprimat. (2)
Este declarat ales candidatul care a întrunit, în primul tur de scrutin, majoritatea de voturi ale alegătorilor înscrişi în listele electorale. Jurisprudență (2) (3)
În cazul în care nici unul dintre candidaţi nu a întrunit această majoritate, se organizează al doilea tur de scrutin, între primii doi candidaţi stabiliţi în ordinea numărului de voturi obţinute în primul tur. Este declarat ales candidatul care a obţinut cel mai mare număr de voturi. (4)
Nici o persoană nu poate îndeplini funcţia de Preşedinte al României decât pentru cel mult două mandate. Acestea pot fi şi succesive. ARTICOLUL 82
Validarea mandatului şi depunerea jurământului Referințe (1), Jurisprudență (1) (1)
Rezultatul alegerilor pentru funcţia de Preşedinte al României este validat de Curtea Constituţională. (2)
Candidatul a cărui alegere a fost validată depune în faţa Camerei Deputaţilor şi a Senatului, în şedinţă comună, următorul jurământ: Jurisprudență (2) " Jur să-mi dăruiesc toată puterea şi priceperea pentru propăşirea spirituală şi materială a poporului român, să respect Constituţia şi legile ţării, să apăr democraţia, drepturile şi libertăţile fundamentale ale cetăţenilor, suveranitatea, independenţa, unitatea şi integritatea teritorială a României. Aşa să-mi ajute Dumnezeu!". ARTICOLUL 83
Durata mandatului Jurisprudență (3) (1)
Mandatul Preşedintelui României este de 5 ani şi se exercită de la data depunerii jurământului. (2)
Preşedintele României îşi exercită mandatul până la depunerea jurământului de Preşedintele nou ales. (3)
Mandatul Preşedintelui României poate fi prelungit, prin lege organică, în caz de război sau de catastrofă. ARTICOLUL 84
Incompatibilităţi şi imunităţi (1)
În timpul mandatului, Preşedintele României nu poate fi membru al unui partid şi nu poate îndeplini nici o altă funcţie publică sau privată. (2)
Preşedintele României se bucură de imunitate. Prevederile articolului 72 alineatul (1) se aplică în mod corespunzător. ARTICOLUL 85
Numirea Guvernului Jurisprudență (8), Referințe în cărți (2) (1)
Preşedintele României desemnează un candidat pentru funcţia de prim-ministru şi numeşte Guvernul pe baza votului de încredere acordat de Parlament. (2)
În caz de remaniere guvernamentală sau de vacanţă a postului, Preşedintele revocă şi numeşte, la propunerea primului-ministru, pe unii membri ai Guvernului. Jurisprudență (2) (3)
Dacă prin propunerea de remaniere se schimbă structura sau compoziţia politică a Guvernului, Preşedintele României va putea exercita atribuţia prevăzută la alineatul (2) numai pe baza aprobării Parlamentului, acordată la propunerea primului-ministru. Jurisprudență (1) ARTICOLUL 86
Consultarea Guvernului Preşedintele României poate consulta Guvernul cu privire la probleme urgente şi de importanţă deosebită. ARTICOLUL 87
Participarea la şedinţele Guvernului (1)
Preşedintele României poate lua parte la şedinţele Guvernului în care se dezbat probleme de interes naţional privind politica externă, apărarea ţării, asigurarea ordinii publice şi, la cererea primului-ministru, în alte situaţii. (2)
Preşedintele României prezidează şedinţele Guvernului la care participă. ARTICOLUL 88
Mesaje Jurisprudență (1) Preşedintele României adresează Parlamentului mesaje cu privire la principalele probleme politice ale naţiunii. ARTICOLUL 89
Dizolvarea Parlamentului (1)
După consultarea preşedinţilor celor două Camere şi a liderilor grupurilor parlamentare, Preşedintele României poate să dizolve Parlamentul, dacă acesta nu a acordat votul de încredere pentru formarea Guvernului în termen de 60 de zile de la prima solicitare şi numai după respingerea a cel puţin două solicitări de învestitură. Referințe (1) (2)
În cursul unui an, Parlamentul poate fi dizolvat o singură dată. (3)
Parlamentul nu poate fi dizolvat în ultimele 6 luni ale mandatului Preşedintelui României şi nici în timpul stării de mobilizare, de război, de asediu sau de urgenţă. ARTICOLUL 90
Referendumul Jurisprudență (57) Preşedintele României, după consultarea Parlamentului, poate cere poporului să-şi exprime, prin referendum, voinţa cu privire la probleme de interes naţional. Jurisprudență (10) ARTICOLUL 91
Atribuţii în domeniul politicii externe Referințe în cărți (1) (1)
Preşedintele încheie tratate internaţionale în numele României, negociate de Guvern, şi le supune spre ratificare Parlamentului, într-un termen rezonabil. Celelalte tratate şi acorduri internaţionale se încheie, se aprobă sau se ratifică potrivit procedurii stabilite prin lege. (2)
Preşedintele, la propunerea Guvernului, acreditează şi recheamă reprezentanţii diplomatici ai României şi aprobă înfiinţarea, desfiinţarea sau schimbarea rangului misiunilor diplomatice. (3)
Reprezentanţii diplomatici ai altor state sunt acreditaţi pe lângă Preşedintele României. <<
Caută în Constituţia din 31.10.2003